Pozdravljeni, učenci,

Pred tednom dni sem vam poslala navodila za delo v naslednjih dveh tednih. Dve uri sta minili v iztekajočem se tednu, ko ste opravili naloge o rimski vojski in prebrali o širjenju rimske države.

1. **ura (pretekli teden)**

**Rimska vojska**

V zvezke ste izdelali zapise o rimski vojski, ki jih lahko sedaj preverite in po potrebi dopolnite.

 Ključno je sledeče:

* Bila je dobro **organizirana** (LEGIJA -> **legionarji)**, odlično **oborožena, opremljena in izurjena**

(slika v SDZ – str. 17: levo zg. kopje, sp. bodalo, na desni pa čelada in ščit).

* Vojaki so bili **disciplinirani, pogumni, vztrajni, domoljubni.**
* Legionarji so se, v času, ko ni bilo vojn, **urili v vojaških spretnostih**, delali kot **graditelji cest**, utrdb, tesarji, drvarji …
* **Veterani** (starejši, odsluženi vojaki) so dobili posest v **PROVINCAH** – novo priključenih deželah.
* Uporabljali so učinkovito tehniko obleganja - izstradanje ter številne oblegovalne naprave in pripomočke (ovne stolpe, nasipe, katapulte, škorpijone …). 🡪 SDZ str. 17, nal. 3(oven – preboj vhodnih vrat, katapult – metanje kamenja, samostrel – sprožitev puščic)
* Njihova posebnost je postavitev v »želvo«.
* Šibka točka je bila konjenica (za izvidništvo, bočno varovanje v boju ter preganjanje bežečega sovražnika).
1. **in 3. ura (pretekli teden in 23. 3.)**

**Širjenje rimske države in posledice**

**Po prebranem v SDZ oblikujte zapis. Izgleda naj nekako takole. Dodaj še posledice (SDZ – str. 20 – 22)**

1. Prve vojne Rimljanov so bile OBRAMBNE, nato pa OSVAJALNE:

1. do leta 266 pr. Kr. So osvojili Apeninski polotok in nanj razširili svojo oblast, po njem naselili vojaške posadke in jih s cestami povezali z Rimom 🡪 širil se je latinski jezik, rimska kultura **(ROMANIZACIJA) –** *SDZ – str. 21*
2. Rimljani so si nato želeli zagotoviti trgovsko prevlado v Sredozemlju, a so naleteli na močnega nasprotnika, Kartažane (Punce) 🡪 sledile so tri **PUNSKE VOJNE SDZ / 18** *Odgovori:*
* *Kdo je iz teh vojn izšel kot zmagovalec?*
* *Kaj so Rimljani z njimi osvojili?*
* *Zakaj so bila ta ozemlja za njih izjemo pomembna?*
* *Kakšen položaj so si po teh vojnah ustvarili Rimljani, kako se je okrepila njihova vojska?*

**c) Nato so osvojili še Balkan, (In kaj še? Naštej. – SDZ 18, 19 – tabela)**

**Postopoma je nastala nova velika država – RIMSKI IMPERIJ.**

****

**Rešitev karte pri 5. nalogi na str. 19**

**2. Na novo osvojene dežele so razdelili na PROVINCE.** *SDZ – 20 sp. Odgovori:*

 **-** *Navedi dokaze / utemeljitve,, zaradi katerih za province velja rek:* ***»Gorje premaganim!«***

 **3. Širjenje države je imelo tudi druge posledice:**

1. **Politično – vojaške**
	* *Katera je bila najbolj negativna sprememba v vojski in zakaj?*
2. **\_\_\_\_\_\_\_\_\_\_\_\_\_\_\_\_\_\_\_**
	* *Kaj se je zaradi dolgotrajnega vojskovanja zgodilo s kmetijami?*
	* *Kaj je latifundija, kdo je latifundist?*
3. **\_\_\_\_\_\_\_\_\_\_\_\_\_\_\_\_\_\_\_**
	* *Postavi se v vlogo propadlega kmeta. Napiši (v 1. osebi!), kaj se je zgodilo tebi in tvoji družini, ko si izgubil kmetijo? Kakšno je bilo tvoje življenje?*

**Reši vse naloge do vklj. str. 22.**

Do prihodnje ure pripravi morebitna vprašanja, lahko pa mi jih posreduješ že prej po elektronski pošti: nevenka.sega@os-mk.si

Želim vam uspešno delo!

Lep pozdrav,

Nevenka Šega